CELEX: 62019CN0241
Language: fi
Date: 2019-03-18 00:00:00
Title: asia C-241/19 P: Valitus, jonka George Haswani on tehnyt 18.3.2019 unionin yleisen tuomioistuimen (viides jaosto) asiassa T-477/17, Haswani v. neuvosto, 16.1.2019 antamasta tuomiosta

3.6.2019   
            
            
               FI
            
            
               Euroopan unionin virallinen lehti
            
            
               C 187/47
            
         
      Valitus, jonka George Haswani on tehnyt 18.3.2019 unionin yleisen tuomioistuimen (viides jaosto) asiassa T-477/17, Haswani v. neuvosto, 16.1.2019 antamasta tuomiosta
      (asia C-241/19 P)
      (2019/C 187/51)
      Oikeudenkäyntikieli: ranska
      
         Asianosaiset
      
      
         Valittaja: George Haswani (edustaja: G. Karouni, avocat)
      
         Muut osapuolet: Euroopan unionin neuvosto ja Euroopan komissio
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa 16.1.2019 annetun tuomion T-477/17 kokonaisuudessaan
               
            
                  —
               
               
                  määrää, että George Haswanin nimi on poistettava niiden asiakirjojen, joista on nostettu kanne unionin yleisessä tuomioistuimessa, liitteistä
               
            
                  —
               
               
                  ratkaisee asian ja
                  
                              —
                           
                           
                              kumoaa päätöksen 2015/1836 ja asetuksen 2015/1828
                           
                        
                              —
                           
                           
                              velvoittaa neuvoston maksamaan 100 000 euroa korvauksena Haswanin henkisestä kärsimyksestä
                           
                        
            
                  —
               
               
                  velvoittaa neuvoston vastaamaan omista oikeudenkäyntikuluistaan ja korvaamaan valittajalle unionin yleisessä tuomioistuimessa ja unionin tuomioistuimessa aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Ensimmäisen valitusperusteen mukaan on tehty oikeudellinen virhe, päätöstä 2015/1836 (6 perustelukappale) ja päätöstä 2013/255 (5 perustelukappale), sellaisena kuin se on muutettuna päätöksellä 2015/1836, on rikottu, todistustaakka on käännetty ja syyttömyysolettaman periaatetta on loukattu.
      Toisen valitusperusteen mukaan perusteluvelvollisuutta on laiminlyöty ja perustelut ovat puutteelliset.
      Kolmannen valitusperusteen mukaan suhteellisuusperiaatetta on loukattu ja perustelut ovat puutteelliset.